VM i fotball 2014 – Gruppe E

Gruppe E i VM i fotball 2014 bestod av Sveits, Ecuador, Frankrike og Honduras. Kampene i denne gruppen ble spilt mellom 15. og 25. juni 2014. 

Gruppespillet endte med at Frankrike og Sveits tok seg videre til sluttspillet med to seire hver, mens Ecuador og Honduras røk ut. 

Vinneren av gruppe E (Frankrike) møtte toeren i gruppe F (Nigeria) i åttendedelsfinalen som ble spilt 30. juni, mens toeren i gruppe E (Sveits) møtte vinneren av gruppe F (Argentina) i åttendedelsfinalen som ble spilt 1. juli.

Lag 

Noter

Tidligere møter i VM-sammenheng  
Nedenfor er en oversikt over tidligere møter i VM-sluttspill mellom lagene i gruppen:
Sveits − Frankrike
 2006, gruppespill: Sveits 0–0 Frankrike
Honduras − Sveits
 2010, gruppespill: Honduras 0–0 Sveits

Tabell

Kamper

Sveits − Ecuador  
Disse to lagene hadde aldri møtt hverandre i offisiell sammenheng tidligere.

Frankrike − Honduras  
Disse to lagene hadde aldri møtt hverandre i offisiell sammenheng tidligere.

Sveits − Frankrike 
Sveits og Frankrike hadde spilt mot hverandre 36 ganger tidligere, inkludert en gruppespillkamp i VM i 2006 som endte uavgjort 0−0. Frankrike ledet frem til da 15−12 i seirer.

Honduras − Ecuador 
Disse to lagene hadde tidligere spilt 13 kamper mot hverandre, alle vennskapskamper, og senest i 2013. Honduras hadde vunnet tre kamper, Ecuador hadde vunnet to, og åtte av kampene hadde endt uavgjort. Begge trenerne, Luis Fernando Suárez og Reinaldo Rueda, hadde tidligere vært landslagssjef for det motsatte laget: Suárez styrte Ecuador i VM i 2006, mens Rueda var trener for Honduras i VM i 2010. Den honduranske midtbanespilleren Wilson Palacios kunne ikke spille kampen på grunn av karantene, som han hadde pådratt seg etter å ha fått rødt kort i den første kampen mot Frankrike.

Honduras − Sveits 
Disse to lagene hadde møtt hverandre én gang tidligere, i en gruppespillkamp i VM i 2010 som endte uavgjort 0−0.

Ecuador − Frankrike 
Disse to lagene hadde møtt hverandre én gang tidligere, i en vennskapskamp i 2008. Det oppgjøret vant Frankrike 2−0. Den franske midtbanespilleren Yohan Cabaye var suspendert til denne kampen etter å ha blitt tildelt gule kort i de to foregående gruppekampene.

Referanser

Eksterne lenker 
 VM i fotball 2014 − Gruppe E  − FIFA.com 

Gruppe E